**D I S P O Z I Ţ I E**

**privind constatarea încetării de drept a raportului de serviciu**

**al doamnei Farcaș Maria**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 5477/10.02.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Ținând cont de adresa nr. 6612/04.02.2025 a Casei Teritoriale de Pensii Cluj, înregistrată la Consiliul Județean Cluj cu nr. 4865/05.02.2025 și Decizia de admitere privind acordarea Pensiei limită de vârstă din data de 12.09.2024;

Luând în considerare:

* Dispoziția Președintelui Consiliului Județean Cluj nr. 861/2017 privind numirea în funcția publică de consilier a doamnei Farcaș Maria;
* Dispoziția Președintelui Consiliului Județean Cluj nr. 887/10.08.2023 privind numirea doamnei Farcaș Maria în funcţia publică de execuție de consilier principal la Serviciul Urmărire, Decontare Lucrări și Exploatare Drumuri Județene, din cadrul Direcției de Administrare Drumuri Județene;
* Dispoziția Președintelui Consiliului Județean Cluj nr. 149/15.04.2024 privind promovarea în gradul profesional imediat superior a doamnei Farcaș Maria;

Având în vedere caracterul obligatoriu al:

* Deciziei Înaltei Curți de Casație și Justiție nr. 91 din 25 noiembrie 2024, publicată în MO nr. 77/29.01.2025, referitoare la interpretarea şi aplicarea dispoziţiilor art. 517 alin. (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,
* Deciziei Curții Constituționale nr. 112 din 23 februarie 2021, referitoare la excepţia de neconstituţionalitate a prevederilor art. 98 alin. (1) lit. d) din Legea nr. 188/1999 privind Statutul funcţionarilor publici, în redactarea anterioară modificării prin art. I pct. 24 din Legea nr. 156/2018 pentru modificarea şi completarea Legii nr. 188/1999 privind Statutul funcţionarilor publici, ale art. 98 alin. (1) lit. d) din Legea nr. 188/1999, astfel cum au fost modificate prin art. I pct. 24 din Legea nr. 156/2018, şi ale art. 517 alin. (1) lit. d) din Ordonanţa de urgenţă a Guvernului nr. 57/2019 privind Codul administrativ, precum şi a prevederilor art. 98 alin. (3) din Legea nr. 188/1999;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 64-65, art. 68, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 191 alin. (1) lit. a) și alin. (2) lit. b), art. 374, art. 435, art. 516 lit. a), art. 517 alin. (1) lit. d) și alin.(3), art. 524 alin. (1), art. 527, art. 528, art. 533 și art. 536 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 15, art. 45 alin. (1) lit. a), art.46 alin. (2), art. 167, art. 168 alin. (1) lit. j) din Legea nr. 360/2023 privind sistemul public de pensii;
* art. 521 alin. (3) din Legea nr. 134/2010 privind Codul de procedură civilă, republicată, cu modificările și completările ulterioare;
* art. 11 alin.(3) și art. 31 alin. (1) din Legea nr. 47/1992, privind organizarea şi funcţionarea Curţii Constituţionale, republicată, cu modificările și completările ulterioare;
* art. 58 alin. (1) din Hotărârea Guvernului nr. 181/2024 pentru aprobarea Normelor de aplicare a Legii nr. 360/2023 privind sistemul public de pensii;
* art.1 alin. (1), art.7, art. 10 și art.11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1** **(1)** Se constată încetarea de drept a raportului de serviciu al doamnei Farcaș Maria, având funcția publică de consilier, clasa I, gradul profesional superior la Serviciul Urmărire, Decontare Lucrări și Exploatare Drumuri Județene, la data de 12.02.2025.

**(2)** Încetarea de drept a raportului de serviciu operează, în temeiul Deciziei Înaltei Curți de Casație și Justiție nr. 91 din 25 noiembrie 2024, publicată în MO nr. 77/29.01.2025~~,~~ art. 46 alin. (2), art. 47 și art. 167 și art. 168 alin. (1) lit. j) din Legea nr. 360/2023 privind sistemul public de pensii, ca urmare a deținerii de către doamna Farcaș Maria a calității de pensionar, conform adresei Casei Teritoriale de Pensii Cluj nr. 6612/04.02.2025 privind acordarea pensiei pentru limită de vârstă și a Deciziei Casei Teritoriale de Pensii Cluj nr.373431 din data de 12.09.2024.

 **Art.2.** Predarea lucrărilor și bunurilor care au fost încredințate doamnei Farcaș Maria, în vederea exercitării atribuțiilor de serviciu, se va realiza în termen de 3 zile de la data comunicării prezentei dispoziții.

**Art. 3. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 4.** Pentru punerea în aplicare a prevederilor prezentei dispoziţii se desemnează Direcţia Generală Buget-Finanţe, Resurse Umane prin Serviciul Resurse Umane.

**Art. 5. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane - Serviciul Resurse Umane, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane, va comunica doamnei Farcaș Maria prezenta dispoziție.

 **PREȘEDINTE CONTRASEMNEAZĂ :**

 **Alin Tișe SECRETAR GENERAL AL JUDEŢULUI**

 **Simona Gaci**

**Nr. 54 din 11 februarie 2025**